Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: – valamint a végrehajtására kiadott 63/2005. (IV. 8.) Korm. rendelet (R.) szabályai – szerint történõ végrehajtásának
Paragraph Index: 548

– valamint a végrehajtására kiadott 63/2005. (IV. 8.) Korm. rendelet (R.) szabályai – szerint történõ végrehajtásának megyei helyzete volt. A vizsgálat azt kívánta feltárni, hogy a megyében mennyi az élõ részarány-lapok száma, az azokon szereplõ aranykorona értéke; mennyi az ingatlan-nyilvántartásba még be nem jegyzett osztatlan közös tulajdonnal rendelkezõk száma, azok aranykorona értéke; illetve hány földrészlet megosztására kerül sor, és ezek utóbbiak mekkora aranykorona-értékkel bírnak. A biztos azt is vizsgálta, hogy e munka elvégzésére milyen összegû forrás áll rendelkezésre, az mikorra fejezõdik be, és annak végrehajtását mely tényezõk akadályozzák. Az osztatlan közös tulajdon megszüntetése a megyében 77 településen lévõ, az ingatlan-nyilvántartásba osztatlan közös tulajdonként már jogerõsen bejegyzett 2475 földrészletet érint. Összesen 85 ezer hektár területû, 1,7 millió aranykorona-értékû földrészlet megosztása iránt nyújtottak be kérelmet. Az osztatlan közös tulajdon megszüntetésével járó feladat összetettségét és mértékét jól mutatja, hogy a részarány-tulajdonnak megfelelõ aranykorona-értéke a megyében összesen közel 4 millió. Az R.-ben szabályozott elsõbbségre igényt tartó kérelmezõk száma 987. A kérelmek átvizsgálása során az is megállapításra került, hogy közülük az R. szabályainak 322 felel meg. Ez a szám megegyezik az elsõbbségi kérelmek teljesítése során kialakítandó földrészletek számával. Megállapítható, hogy a megyei földmûvelésügyi hivatal által hozott osztatlan közös tulajdon bejegyzésére alkalmas – de az ingatlan-nyilvántartásba még be nem jegyzett – földkiadási határozatok száma mindössze 22, ami jól mutatja, hogy a határozatokban szereplõ termõföldek tulajdonjogának az ingatlan-nyilvántartásba történõ bejegyzése naprakész. A vizsgálat idõpontját megelõzõen már a megye valamennyi településén – körzeti földhivatalonként, kirendeltségenként – közjegyzõ jelenlétében – sorsolás útján – elvégezték a települések R.-ben elõírt módon való sorrendjének meghatározását. Ezt követõen helyrajzi számonként meghatározták az elsõbbségi kérelemmel rendelkezõk tulajdoni hányadának – az ilyen kérelemmel nem rendelkezõk tulajdoni hányadához viszonyított – arányát. A körzeti földhivatalok a megye valamennyi településén nyilatkozattételre szólították fel az elsõbbségi kérelemmel érintett földrészletek jogosultjait. A beérkezett nyilatkozatok feldolgozása részben megtörtént, illetve folyamatban van, ugyanis a földrészlet megosztására csak abban az esetben kerülhet sor, ha ahhoz a megosztandó ingatlant terhelõ és az ingatlan-nyilvántartásba bejegyzett jogok jogosultjai valamint az érintett szakhatóságok hozzájárultak. Az elsõbbségi követelményeknek meg nem felelõ kérelmek elutasítása megtörtént, egyes hivatalok már túljutottak a jogosultak nyilatkozatának elemzésén is, már a megosztás kiindulási helyérõl és irányáról is határoztak, és e határozatokat ki is függesztették. A vizsgálat idõpontjában e határozatok még nem emelkedtek jogerõre. Megállapítható, hogy az osztatlan közös tulajdon megszüntetésére irányuló elsõbbségi kérelmek teljesítésére a megyei földhivatal részére elõirányzott 58,2 M Ft-ból 24,8 M Ft-ot már a vizsgálat elõtt visszavontak. A megyei földhivatal vezetõjének tájékoztatása szerint az elsõbbségi kérelmek jogosultjai részére a földek kimérésére és birtokba adására – különösebb akadályozó tényezõk hiányában – várhatóan 2006 márciusában kerül sor. A feladat végrehajtását akadályozó, hátráltató tényezõk, amelyek a jogszabályok egyes rendelkezéseibõl fakadnak, és amelyek alkotmányos jogokkal összefüggõ visszásságot idéznek elõ, a következõk: Az Fkbtv. 12/F. § (9) bekezdésében foglalt rendelkezés állja útját annak, hogy az egyébként jogosult részére a részarány-tulajdonának megfelelõ földet az állami költségvetés terhére kimérjék. Ez az eljárás azért okoz az alkotmányos jogokkal összefüggõ visszásságot, mert az említett rendelkezés diszkriminatív azokra nézve, akik az ingatlan megosz- 2006/162/II. szám tását kérték; ugyanis egyetlen jogosult (az ingatlan megosztását nem kérõ társtulajdonos, vagy haszonélvezõ) tiltakozása is elegendõ ahhoz, hogy a földrészlet megosztása meghiúsuljon. A 12. § (4) bekezdése szerint „A kialakítandó földrészletek megközelíthetõsége érdekében kitûzött helyi közutak a települési önkormányzat tulajdonába kerülnek, azokat a földhivatal önálló földrészletként jegyzi be az ingatlan-nyilvántartásba. A földrészletek megközelítésére szolgáló közutak kialakításához szükséges terület AK értékével a kiadásra kerülõ részarány földtulajdonokat kártalanítás nélkül arányosan csökkenteni kell.” Ettõl eltérõ a vizsgált eset, amikor hatósági határozattal a jogosult tulajdonába adott termõföld út céljára történõ elvonására kártalanítás nélkül kerül sor. Erre az Fkbtv. nem tartalmaz rendelkezést. A 9/C. §-ának (2) bekezdésében foglalt rendelkezés egyet jelent azzal, hogy az osztatlan közös tulajdon megszüntetését eredményezõ önálló ingatlanok kialakítását a törvény a földügyi szakigazgatási szervekre bízta, továbbá azzal, hogy ezzel egyidejûleg a földmérési tevékenységet egyéni vállalkozóként vagy társasági formában gyakorló jogalanyokat e tevékenységbõl kizárta, mely a diszkrimináció tilalmával összefüggõ visszásságot eredményez. Az R. 4. § (1) bekezdése szerint: „A körzeti földhivatal a talajvédelmi, megközelíthetõségi, és mûvelhetõségi szempontoknak megfelelõen – figyelemmel a helyszínen kialakult használati állapotra is – meghatározza a kiindulás helyét és irányát. Az errõl szóló határozatot – az illetékes települési önkormányzat polgármesteri hivatalánál, illetve a körjegyzõségnél – közszemlére tétel útján kell közölni. Az eljárás csak a határozat jogerõre emelkedése után folytatható.” Az R.-nek a megosztás kiindulási helyére és irányára, valamint a birtokbaadásra vonatkozó szabályai nem veszik figyelembe az Fkbtv. 7. § (5) bekezdésében foglaltakat. Az R. 5. § (6) bekezdése szerint: „A sorsolási jegyzõkönyvet 48 órára közszemlére kell tenni a települési önkormányzatnál, vagy a körjegyzõségen. Az eljárás csak abban az esetben folytatható, ha a sorsolás ellen ezen idõtartamon belül kifogás nem érkezett, vagy a kifogással kapcsolatos eljárás befejezõdött”. A vizsgálat tapasztalatai szerint bizonytalanság mutatkozott abban a kérdésben, hogy a hirdetmény levételét követõen lehet-e még kifogást elfogadni. A vizsgálók találkoztak olyan konkrét – az üggyel kapcsolatos – miniszteri utasítás-tervezetnek nevezett irattal, amelynek kiadmányozására nem került sor. Tapasztalatuk szerint a földhivataloknak tartott eligazítás során ezt felhasználták. Az alkotmányos visszásságot az okozza, hogy az említett iratban – mely nem jogszabály – olyan normatív rendelkezések is találhatók, amelyek nem felelnek meg a jogalkotásról szóló törvény garanciális szabályainak, továbbá az eligazítások során anélkül használták fel a miniszteri utasítás tervezetet, hogy az hatályba lépett volna. A visszásságok megszüntetése érdekében az országgyûlési biztos felkérte a földmûvelésügyi és vidékfejlesztési minisztert, hogy kezdeményezze az Fkbtv. olyan módosítását, amely szerint, ha a kérelmezõ igazolja, hogy a jogosultnak a földrészlet megosztásához szükséges nyilatkozata pótlására keresetet nyújtott be a bírósághoz, az eljárást fel kell függeszteni, melyet a bírósági döntés szerint kell folytatni. Olyan módosítását, amely – az alkotmányos követelményeknek megfelelõen – rendezi a közös tulajdon megszüntetése során kialakítandó utak tulajdoni helyzetét. Az R.-nek a megosztás kiindulási helyének és irányának meghatározására, valamint a birtokba adásra vonatkozó szabályainak és az Fkbtv.-ben említett, a tárgyra vonatkozó szabályainak összhangba hozatalát. Az R. tartalmazzon utalást arra, hogy az 5. §

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes